
DR.31.10.2018                                                                                                                            37                   

 
Dato’ Raja Kamarul Bahrin Shah bin Raja Ahmad: Yang Berhormat Rasah ya. 

Baiklah, saya akan check kerana banyak lagi yang tidak sempat dibaca.  

Tuan Haji Ahmad Johnie bin Zawawi [Igan]: Tuan Yang di-Pertua, Igan juga. 
Saya masih menunggu jawapan.   

Tuan Yang di-Pertua: Tadi disebut di awal. 

Dato’ Raja Kamarul Bahrin Shah bin Raja Ahmad: Ya tetapi yang mana saya 
tidak sebut lagi saya akan jawab bertulis. Saya hanya akan habiskan tentang bomba, Yang 
Berhormat Rantau Panjang ya.  

Tuan Yang di-Pertua: Ya, baik. 

Dato’ Raja Kamarul Bahrin Shah bin Raja Ahmad: Tentang kebajikan ahli-ahli 
bomba yang terkorban, kita nak menyatakan di sini bahawasanya mereka selain daripada 
mendapat pencen juga dapat kenaikan pangkat khas secara posthumous daripada JPA dan 
ini ialah bertarikh pada 16 April 2018, kenaikan pangkat ke gred satu gred yang lebih tinggi. 
Daripada segi kewangan, kita telah memberi pada keluarga PB Mohd Fatah bin Hashim, 
RM286,000, PB Izzatul Akma RM289,000, PB Mazlan RM164,000, PB Yahya, RM289,000, 
PB Adnan RM289,000 dan PB Muhammad Hifdzul RM206,000. Ini adalah ganjaran-ganjaran 
daripada segi imbuhan yang telah diberi dan selain daripada pencen dan sebagainya. 
Bantuan diterima setakat ini oleh waris adalah berjumlah di antara RM160,000 hingga 
RM289,000 dan meliputi insurans dan juga pampasan. 

Inilah perkara yang kita mampu lakukan dan apa jua kutipan yang kita dapat 
daripada orang ramai atau general public, itu juga akan diajukan kepada mereka dalam waktu 
terdekat. Jadi itulah sahaja yang saya dapat jawab dalam waktu yang terhad ini. Insya-Allah 
mana-mana nama yang saya sebut tadi dalam senarai kawasan, saya akan beri jawapan 
bertulis kepada mereka atas sebab kekangan waktu yang amat terhad. Terima kasih. 
Assalamualaikum warahmatullah. 

Tuan Yang di-Pertua: Terima kasih Yang Berhormat Timbalan Menteri. Sekarang 
giliran Kementerian Komunikasi dan Multimedia. Silakan. 

 

12.42 tgh. 

Timbalan Menteri Komunikasi dan Multimedia [Tuan Eddin Syazlee Shith]: 
Bismillahir Rahmanir Rahim. Assalamualaikum warahmatullahi wabarakatuh dan salam 
sejahtera. Terima kasih Tuan Yang di-Pertua. Terlebih dahulu bagi pihak Kementerian 
Komunikasi dan Multimedia, saya ingin merakamkan ucapan terima kasih kepada semua 
Ahli-ahli Yang Berhormat yang prihatin dan telah mengambil bahagian dalam memberikan 
pandangan serta saranan yang menyentuh bidang tugas kementerian saya sepanjang sesi 
perbahasan ke atas Kajian Separuh Penggal Rancangan Malaysia Kesebelas (RMKe-11) 
bersempena Mesyuarat Kedua Penggal Pertama Parlimen Keempat Belas.  

Seramai 20 orang Ahli Yang Berhormat telah membahaskan perkara-perkara yang 
terletak di bawah tanggungjawab kementerian ini dan saya akan menjawab persoalan 
tersebut secara umum. Penggulungan pada hari ini secara keseluruhannya akan menyentuh 
empat perkara iaitu: 

(i) ekonomi digital; 

(ii) penyalahgunaan media sosial; 

(iii) kandungan penyiaran; dan 

(iv) perkhidmatan telekomunikasi dan perkhidmatan internet jalur 
lebar. 

Tuan Yang di-Pertua, berkenaan isu ekonomi digital. Ini di bawa oleh Yang 
Berhormat Jeli tetapi Yang Berhormat Jeli saya percaya tidak ada. Ada? 

Tuan Yang di-Pertua: Tidak ada. 

Tuan Eddin Syazlee Shith: Tidak ada ya? Tidak ada. 

Tuan Yang di-Pertua: Jawapan bertulis. 



Dato' Raja Kamarul Bahrin Shah bin Raja Ahmad: Yang Berhormat Rasah ya. Baiklah, saya akan check kerana banyak lagi yang tidak sempat dibaca. Tuan Haji Ahmad Johnie bin Zawawi [Igan]: Tuan Yang di-Pertua, Igan juga. Saya masih menunggu jawapan. Tuan Yang di-Pertua: Tadi disebut di awal. Dato' Raja Kamarul Bahrin Shah bin Raja Ahmad: Ya tetapi yang mana saya tidak sebut lagi saya akan jawab bertulis. Saya hanya akan habiskan tentang bomba, Yang Berhormat Rantau Panjang ya. Tuan Yang di-Pertua: Ya, baik. Dato' Raja Kamarul Bahrin Shah bin Raja Ahmad: Tentang kebajikan ahli-ahli bomba yang terkorban, kita nak menyatakan di sini bahawasanya mereka selain daripada mendapat pencen juga dapat kenaikan pangkat khas secara posthumous daripada JPA dan ini ialah bertarikh pada 16 April 2018, kenaikan pangkat ke gred satu gred yang lebih tinggi. Daripada segi kewangan, kita telah memberi pada keluarga PB Mohd Fatah bin Hashim, RM286,000, PB Izzatul Akma RM289,000, PB Mazlan RM164,000, PB Yahya, RM289,000, PB Adnan RM289,000 dan PB Muhammad Hifdzul RM206,000. Ini adalah ganjaran-ganjaran daripada segi imbuhan yang telah diberi dan selain daripada pencen dan sebagainya. Bantuan diterima setakat ini oleh waris adalah berjumlah di antara RM160,000 hingga RM289,000 dan meliputi insurans dan juga pampasan. Inilah perkara yang kita mampu lakukan dan apa jua kutipan yang kita dapat daripada orang ramai atau general public, itu juga akan diajukan kepada mereka dalam waktu terdekat. Jadi itulah sahaja yang saya dapat jawab dalam waktu yang terhad ini. Insya-Allah mana-mana nama yang saya sebut tadi dalam senarai kawasan, saya akan beri jawapan bertulis kepada mereka atas sebab kekangan waktu yang amat terhad. Terima kasih. Assalamualaikum warahmatullah. Tuan Yang di-Pertua: Terima kasih Yang Berhormat Timbalan Menteri. Sekarang giliran Kementerian Komunikasi dan Multimedia. Silakan. 12.42 tgh. Timbalan Menteri Komunikasi dan Multimedia [Tuan Eddin Syazlee Shith]: Bismillahir Rahmanir Rahim. Assalamualaikum warahmatullahi wabarakatuh dan salam sejahtera. Terima kasih Tuan Yang di-Pertua. Terlebih dahulu bagi pihak Kementerian Komunikasi dan Multimedia, saya ingin merakamkan ucapan terima kasih kepada semua Ahli-ahli Yang Berhormat yang prihatin dan telah mengambil bahagian dalam memberikan pandangan serta saranan yang menyentuh bidang tugas kementerian saya sepanjang sesi perbahasan ke atas Kajian Separuh Penggal Rancangan Malaysia Kesebelas (RMKe-11) bersempena Mesyuarat Kedua Penggal Pertama Parlimen Keempat Belas. Seramai 20 orang Ahli Yang Berhormat telah membahaskan perkara-perkara yang terletak di bawah tanggungjawab kementerian ini dan saya akan menjawab persoalan tersebut secara umum. Penggulungan pada hari ini secara keseluruhannya akan menyentuh empat perkara iaitu: (i) ekonomi digital; (ii) penyalahgunaan media sosial; (iii) kandungan penyiaran; dan (iv) perkhidmatan telekomunikasi dan perkhidmatan internet jalur lebar. Tuan Yang di-Pertua, berkenaan isu ekonomi digital. Ini di bawa oleh Yang Berhormat Jeli tetapi Yang Berhormat Jeli saya percaya tidak ada. Ada? Tuan Yang di-Pertua: Tidak ada. Tuan Eddin Syazlee Shith: Tidak ada ya? Tidak ada. Tuan Yang di-Pertua: Jawapan bertulis.